(1) Koodnumber on esitatud käesolevas lisas ning selle alusel tuleb luua klassifikatsioon nii selle kui ka muude määrusega (EÜ) nr 396/2005 seotud lisade kohaselt.

(2) Veerus “Üksiktoodete näited rühmades, mille suhtes kohaldataks jääkide piirnorme” loetletud toodete teaduslik nimetus. Võimalikult suures osas järgitakse rahvusvahelist nomenklatuurisüsteemi.

(3) Sõnaga “muud” hõlmatakse tooteid, mida ei ole selgesõnaliselt märgitud muude koodide all veerus “Rühmad, mille suhtes kohaldatakse jääkide piirnorme”.

(4) Toodete jääkide piirnorme, mis on esitatud II ja III lisas, kohaldatakse ainult inimtoiduks ettenähtud toodete suhtes. Üksnes loomasööda komponentidena kasutatavate toodete suhtes kohaldatakse eraldi jääkide piirnorme.

(5) Kui pestitsiid ja/või metaboliit (mida hõlmab jääkaine määratlus) on vees lahustuvad (log Pow on väiksem kui 3), väljendatakse jääkide lubatud piirnorme mg/kg liha (sh rasv), lihatoodete, rupsi ja loomarasva kohta. Kui pestitsiid ja/või metaboliit (mida hõlmab jääkaine määratlus) on rasvas lahustuvad (log Pow on suurem kui 3 või sellega võrdne) väljendatakse jääkide lubatud piirnorme kui mg/kg lihas, lihatoodetes, rupsis ja loomarasvas sisalduva rasva kohta. Toiduainete puhul, mille rasvasisaldus on 10 % massist või alla selle, on jäägid seotud kondistatud toiduaine kogumassiga. Sellistel juhtudel on ülemmäär üks kümnendik rasvasisalduse väärtusest, kuid mitte vähem kui 0,01 mg/kg. Viimast ei kohaldata lehmapiimale ja lehma täispiimale. Seda ei kohaldata ka muudele toodetele, milles jääkide lubatud piirnormid on sätestatud avastamispiiri (LOD) alusel.

(6) Kui pestitsiid ja/või metaboliit (mida hõlmab jääkaine määratlus) on vees lahustuvad (log Pow on väiksem kui 3), väljendatakse jääkide lubatud piirnorme mg/kg piima ja piimatoodete kohta. Kui pestitsiid ja/või metaboliit (mida hõlmab jääkaine määratlus) on rasvas lahustuvad (log Pow on suurem kui 3 või sellega võrdne), väljendatakse jääkide lubatud piirnorme mg/kg lehmapiima ja lehma täispiima kohta. Jääkide määramisel lehma toorpiimas ja lehma täispiimas tuleks võtta aluseks rasvasisaldus 4 % massist. Muu loomse päritoluga toorpiima ja täispiima puhul väljendatakse jääke rasva põhjal. Muude loetletud toiduainete puhul, mille rasvasisaldus on alla 2 % massist, võetakse ülemmääraks pool sellest, mis on määratud toorpiimale ja täispiimale rasvasisaldusega 2 % või rohkem massist, ülemmäära väljendatakse mg/kg rasva kohta. Sellistel juhtudel on piirnormi suuruseks toorpiima ja täispiima puhul kehtestatud norm, mis on korrutatud arvuga 25. Viimast ei kohaldata, kui jääkide lubatud piirnormid on sätestatud avastamispiir (LOD) alusel.

(7) Kui pestitsiid ja/või metaboliit (mida hõlmab jääkaine määratlus) on vees lahustuvad (log Pow on väiksem kui 3), väljendatakse jääkide lubatud piirnorme mg/kg kooritud värskete munade, linnumunade ja munarebude kohta. Kui pestitsiid või metaboliit (mida hõlmab jääkaine määratlus) on vees lahustuvad (log Pow on suurem kui 3 või sellega võrdne), väljendatakse jääkide lubatud piirnorme mg/kg kooritud värskete munade, linnumunade ja munarebude kohta. Munatoodete puhul, mille rasvasisaldus on vähemalt 10 %, kasutatakse piirnormi väljendamiseks rasva mg/kg. Sellisel juhul on piirnorm 10 korda suurem kui värskete munade puhul. Viimast ei kohaldata, kui jääkide lubatud piirnormid on sätestatud avastamispiiri (LOD) alusel.

(8) Kuni iga üksiku toote määratlemise ja nimekirja lisamiseni jääkide piirmäärasid ei kohaldata.